DIRECȚIA GENERALĂ BIODIVERSITATE

Nr. DGB/

 **Aprob,**

**Secretar de Stat**

#

#  Dan Ștefan CHIRU

# Referat de aprobare

Planul de management reprezintă documentul oficial, strategic pe termen lung, de prezentare a ariilor naturale protejate, prin care se stabilesc obiectivele, măsurile şi resursele necesare pentru conservarea biodiversității acestora.

Ariile naturale protejate vizate de Planul de management al ariilor naturale protejate ROSCI0005 Balta Albă - Amara - Jirlău - Lacul Sărat Câineni, ROSPA0004 Balta Albă - Amara - Jirlău, 2.271 Balta Albă, 2.272 Balta Amara, 2.260 Lacul Jirlău - Vişani sunt localizate în partea de est a județului Buzău, pe teritoriul administrativ al localităților Balta Albă și Boldu, precum și în partea de vest a județului Brăila, pe teritoriul administrativ al localităților Galbenu, Grădiștea, Jirlău și Vișani.

În Planul de management al ariilor naturale protejate ROSCI0005 Balta Albă - Amara - Jirlău - Lacul Sărat Câineni, ROSPA0004 Balta Albă - Amara - Jirlău, 2.271 Balta Albă, 2.272 Balta Amara, 2.260 Lacul Jirlău – Vişani, denumit în continuare Planul de management, este descrisă și evaluată situația actuală a ariilor naturale protejate, fiind definite măsurile necesare pentru conservarea acestora.

În conformitate cu prevederile Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, Planul de management reprezintă un document cu rol de reglementare pentru managementul ariilor naturale protejate, autorităţile care desfășoară activităţi pe teritoriul acestora, persoanele fizice și juridice care dețin sau care administrează terenuri şi alte bunuri şi/sau care desfăşoară activităţi în perimetrul şi în vecinătatea lor.

Prezentul Plan de management a fost elaborat în conformitate cu prevederile Ordinului ministrului mediului nr. 304/02.04.2018 privind aprobarea Ghidului de elaborare a planurilor de management ale ariilor naturale protejate, în cadrul proiectului ”*Management adecvat în vederea conservării biodiversităţii din ariile naturale protejate ROSCI0005 Balta Albă-Amara-Jirlău-Lacul Sărat Câineni, ROSPA0004 Balta Albă-Amara-Jirlău, 2.271 Balta Albă, 2.272 Balta Amara, 2.260 Lacul Jirlău-Vişani*”.

Situl Natura 2000 ROSCI0005 Balta Albă - Amara - Jirlău - Lacul Sărat Câineni cu o suprafață de 6.397,593 ha, a fost declarat prin Ordinul ministrului mediului și dezvoltării durabile nr. 1.964/2007 privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România, cu modificările și completările ulterioare.

Situl Natura 2000 ROSPA0004 Balta Albă - Amara - Jirlău a fost declarat prin Hotărârea Guvernului nr. 1284/2007 privind declararea ariilor de protecție specială avifaunistică ca parte integrantă a rețelei ecologice europene Natura 2000 în România, suprafața acestuia fiind de 4744,423 ha.

Ariile naturale protejate 2.271 Balta Albă și 2.272 Balta Amara au fost declarate rezervații naturale prin Hotărârea Consiliului Județean Buzău nr. 13 din 23.06.1995 și Legea nr. 5/2000 privind aprobarea Planului de amenajare a teritoriului național - Secțiunea a III-a zone protejate.

Suprafaţa rezervaţiei naturale Balta Albă este de 1.152,077 ha, iar cea a rezervaţiei naturale Balta Amara este de 795,266 ha.

Aria naturală protejată 2.260 Lacul Jirlău -Vişani a fost declarată rezervație naturală prin Hotărârea Consiliului Județean Brăila nr. 20 din 29.09.1994 și Legea nr. 5/2000 privind aprobarea Planului de amenajare a teritoriului național - Secțiunea a III-a zone protejate, având o suprafață de 569,788 ha.

 Importanţa sitului ROSCI0005 Balta Albă - Amara - Jirlău - Lacul Sărat Câineni este dată de valoarea naturală a celor 3 tipuri de habitate și a celor 8 specii, enumerate în Directiva 92/43/CEE a Consiliului din 21 mai 1992 privind conservarea habitatelor naturale și a speciilor de faună și floră sălbatică, denumită în continuare Directiva Habitate.

Habitatele de interes comunitar din situl ROSCI0005 Balta Albă - Amara - Jirlău - Lacul Sărat Câineni sunt următoarele:

* 1310 Comunități cu *Salicornia* și alte specii anuale care colonizează terenurile umede și nisipoase;
* 1530\* Pajiști și mlaștini sărăturate panonice și ponto-sarmatice;
* 3140 Ape puternic oligo-mezotrofe cu vegetație benctonică de specii de *Chara.*

Speciile de interes comunitar din situl ROSCI0005 Balta Albă - Amara - Jirlău - Lacul Sărat Câineni sunt următoarele:

* specii de nevertebrate: *Callimorpha quadripunctaria* (fluture vărgat), *Lycaena dispar* (fluture purpuriu);
* specii de pești: *Cobitis taenia (*zvârlugă), *Misgurnus fossilis* (țipar);
* specii de amfibieni și reptile: *Bombina bombina (*buhai de baltă cu burtă roșie), *Emys orbicularis* (țestoasa de apă);
* specii de mamifere: *Lutra lutra* (vidra) și *Spermophilus citellus* (popândău).

Aria de protecție specială avifaunistică ROSPA0004 Balta Albă-Amara-Jirlău a fost declarată pentru menținerea sau asigurarea, acolo unde este cazul, a unei stări de conservare favorabilă, a celor 130 de specii de păsări sălbatice, din care 60 de specii sunt enumerate în Anexa I a Directivei 2009/147/CE a Parlamentului European și a Consiliului din 30 noiembrie 2009 privind conservarea păsărilor sălbatice), constituie obiectul unor măsuri speciale de conservare a habitatelor acestora, pentru supraviețuirea și reproducerea lor în aria de răspândire.

Rezervația naturală 2.271 este o arie naturală protejată încadrată în categoria a-IV-a IUCN, desemnată pentru protecția și conservarea unor habitate și specii importante sub aspect avifaunistic și floristic.

Rezervația naturală 2.272 Balta Amara  este o arie naturală protejată din categoria a-IV-a IUCN, situată pe culoarul principal de migrație al păsărilor, desemnată pentru conservarea habitatului de pajiști sărăturate, continentale și readucerii acestuia într-o stare de conservare favorabilă.

Rezervația naturală 2.260 Lacul Jirlău-Vișani este încadrată în categoria a-IV-a IUCN, adăpostind 23 de specii de păsări, unele dintre ele migratoare, care cuibăresc sau doar staționează pentru odihnă și hrănire, în perioadele de migrație.

Suprafața totală reglementată prin Planul de management este de 6.397,593 ha, fiind reprezentată de suprafaţa sitului ROSCI0005 Balta Albă - Amara - Jirlău - Lacul Sărat Câineni, care include, în totalitate, suprafata sitului ROSPA0004 Balta Albă - Amara - Jirlău, cu cele trei rezervaţii naturale 2.271 Balta Albă, 2.272 Balta Amara și 2.260 Lacul Jirlău – Vișani.

Scopul Planului de management este asigurarea stării de conservare favorabilă a habitatelor şi speciilor pentru care au fost declarate siturile Natura 2000 ROSCI0005 Balta Albă - Amara - Jirlău - Lacul Sărat Câineni, ROSPA0004 Balta Albă - Amara - Jirlău și rezervaţiile naturale 2.271 Balta Albă, 2.272 Balta Amara și 2.260 Lacul Jirlău-Vișani, coerenței rețelei Natura 2000 și menținerii diversității biologice în regiunea biogeografică stepică, în contextul dezvoltării durabile a comunităților locale de pe teritoriul acestor arii naturale protejate.

Planul de manangement se aprobă conform prevederilor art. 21 alin. (2) din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările şi completările ulterioare.

Având în vedere cele sus-menționate, supunem spre analiză şi aprobare proiectul de ordin privind aprobarea Planului de management al ariilor naturale protejate ROSCI0005 Balta Albă - Amara - Jirlău - Lacul Sărat Câineni, ROSPA0004 Balta Albă - Amara - Jirlău, 2.271 Balta Albă, 2.272 Balta Amara și 2.260 Lacul Jirlău-Vişani.

Avizat: Daniela DRĂCEA, Director General – Direcţia Generală Biodiversitate